**Изпълнителната агенция по трансплантация дигитализира поддържаните от нея 29 регистъра (5 публични и 24 служебни)**

Проектът **„Изграждане на информационно-комуникационна среда, поддържаща база данни за трансплантациите на органи, тъкани и клетки”** се осъществява с финансовата подкрепа на Оперативна програма „Административен капацитет“, съфинансирана от Европейския съюз чрез Европейския социален фонд**. С него се цели не само да бъдат цифровизирани данните на регистрите на агенцията, но тези данни да бъдат свързани с** централните системи за електронно управление.

В рамките на проекта беше разработен единен регистър (обединение на 5 публични и 24 служебни регистъра на ИАТ) за събиране, обработване, съхраняване и предоставяне на информация в областта на трансплнтацията на органи, тъкани и клетки съобразно изискванията за оперативна съвместимост. Цифровизацията на регистрите на агенцията ще окаже значително въздействие върху оптимизирането на административните и управленски процеси в сферата на здравеопазването и по-специално в областта на трансплнтацията на органи, тъкани и клетки. Чрез проекта ще бъде повишен капацитетът на агенцията за обслужване на гражданите, като се гарантира сигурност и надеждност на предаването на информацията.

Дигиталните регистри на агенцията значително ще намалят документо-потока между ИАТ от една страна и медицинските центрове от друга. За поддържането, например, само на три от регистрите, свързани с дейности по вземане и присаждане на органи, тъкани и клетки, се реализира документо-поток от 7200 преписки годишно. Цифровизацията на 29 регистри ще допринесе за значително намаляване на обмена на преписки между отделните административни единици. Чрез тази цифровизация се изгражда инструментариум за структуриране на информацията и за нейния обмен между институциите, базиран на най-съвременни технологии и подходи, което гарантира устойчивост в използването на продуктите, получени в резултат на проекта.

По проекта са изпълнени следните дейности:

* проектирана е системната архитектура на регистрите, които Изпълнителната агенция по трансплантация нормативно е задължена да поддържа;
* изготвен е дизайн на 5 публични и 24 служебни регистъра, чиито данни се обработват в агенцията, като е осигурен автоматичен пренос на данни от едни регистър в друг;
* разработена е и е внедрена информационна система, която поддържа 5 публични и 24 служебни регистъра в областта на трансплантацията на органи, тъкани и клетки;
* осъществена е връзка между създадените регистри и информационната система за предоставянето на електронни административни услуги от страна на Изпълнителната агенцията по трансплантация.